**Likumprojekta “Grozījumi Jūras vides aizsardzības un pārvaldības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Jūras vides aizsardzības un pārvaldības likumā” (turpmāk – likumprojekts) mērķis ir veikt administratīvo pārkāpumu kodifikāciju jūras vides aizsardzības jomā. Ar likumprojektu Jūras vides aizsardzības un pārvaldības likums (turpmāk – JVAPL) tiek papildināts ar VII nodaļu, kurā iekļauti šobrīd Latvijas Administratīvo pārkāpumu kodeksā (turpmāk – LAPK) esošie administratīvie pārkāpumi jūras vides aizsardzības nozarē un noteiktas kompetentās iestādes, kurām būs piekritīga administratīvo sodu piemērošana. Likumprojekts stāsies spēkā vienlaikus ar Administratīvās atbildības likumu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts atbilstoši Ministru kabineta 2016. gada 13. decembra sēdes protokollēmuma (prot. Nr. 68 67. §) “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2. punktā dotajam uzdevumam, kā arī ievērojot Ministru kabineta 2014. gada 22. aprīļa sēdes protokollēmuma (prot. Nr. 24 26. §) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (turpmāk – informatīvais ziņojums) 2. punktā un Ministru kabineta 2018. gada 18. decembra sēdes protokollēmuma (prot. Nr. 60 98. §) “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2., 3. un 4. punktā noteikto.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014. gada 22. aprīļa sēdes protokollēmuma (prot. Nr. 24 26. §) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” 2. punktu Vides aizsardzības un reģionālās attīstības ministrijai (turpmāk – Ministrija), ievērojot informatīvā ziņojuma “Nozaru administratīvo pārkāpumu kodifikācijas ieviešanas sistēma” (turpmāk – informatīvais ziņojums) 2. pielikumā noteikto nozaru administratīvo pārkāpumu kodifikācijas laika grafiku, ir uzdots veikt administratīvo pārkāpumu kodifikāciju jūras vides aizsardzības jomā. Lai izpildītu doto uzdevumu, Ministrija ir izstrādājusi likumprojektu.Likumprojekts izstrādāts ievērojot arī Ministru kabineta 2016. gada 13. decembra sēdes protokollēmumā (prot. Nr. 68 67. §) “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” un Ministru kabineta 2018. gada 18. decembra sēdes protokollēmumā (prot. Nr. 60 98. §) “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” noteikto.Ievērojot informatīvā ziņojuma 2. nodaļā noteikto, ar likumprojektu JVAPL tiek papildināts ar VII nodaļu, kurā iekļauti šobrīd LAPK esošie administratīvie pārkāpumi jūras vides aizsardzības nozarē un noteiktas kompetentās iestādes, kurām būs piekritīga administratīvo pārkāpumu procesa veikšana (Valsts vides dienests (turpmāk – VVD), Nacionālo bruņoto spēku (turpmāk – NBS) Jūras spēku Krasta apsardzes dienests un Valsts robežsardze).JVAPL 20. panta “Jūras izmantotāja pienākumi un atbildība” pirmā daļa noteic, ka:Jūras izmantotājam ir šādi pienākumi:1) nepieļaut jūras piesārņošanu un darbības, kas var negatīvi ietekmēt jūras vides stāvokli; 2) veikt paredzētās jūrā veicamās darbības ietekmes uz vidi novērtējumu atbilstoši normatīvajiem aktiem par ietekmes uz vidi novērtējumu;3) saņemt normatīvajos aktos paredzētās atļaujas vai licences darbībām jūrā;4) veikt pasākumus, lai novērstu kaitējuma draudus vai kaitējumu jūras videi atbilstoši Vides aizsardzības likumam; 5) ievērot citu jūras izmantotāju un citu valstu tiesības Baltijas jūras reģionā, kā arī šā likuma, Apvienoto Nāciju Organizācijas 1982. gada Jūras tiesību konvencijas, Helsinku konvencijas, citu Latvijai saistošu starptautisko līgumu un citu normatīvo aktu prasības. Vides aizsardzības likuma (turpmāk – VAL) 35.2 panta pirmā daļa noteic, ka par bīstamu vai citu kaitīgu vielu noplūdi vai citāda veida ūdeņu piesārņošanu no kuģiem personas sauc pie atbildības normatīvajos aktos noteiktajā kārtībā. VAL 25. pants nosaka operatora vai citas atbildīgās personas atbildību par videi nodarīto kaitējumu vai tiešiem kaitējuma draudiem. VAL 28. pants nosaka rīcību gadījumā, ja ir nodarīts kaitējums videi, tostarp, operatora pienākumu informēt VVD. Ar likumprojektu tiek pārņemti šādi LAPK panti:82. pants. Baltijas jūras un iekšējo jūras ūdeņu piesārņošana no kuģiem – tiek pārņemts ar JVAPL paredzēto 22. pantu.JVAPL 20. panta “Jūras izmantotāja pienākumi” pirmās daļas 1. apakšpunkts noteic, ka jūras izmantotājam ir pienākums nepieļaut jūras piesārņošanu un darbības, kas var negatīvi ietekmēt jūras vides stāvokli.VAL 35.1 pants noteic atbildību par jūras ūdeņu piesārņošanu, ja notikusi bīstamu vai citu kaitīgu vielu noplūde no kuģiem.Saskaņā ar VAL 35.2 pantu pirmo daļu par bīstamu vai citu kaitīgu vielu noplūdi vai citāda veida ūdeņu piesārņošanu no kuģiem personas sauc pie atbildības normatīvajos aktos noteiktajā kārtībā.Saskaņā ar LAPK 82. pantu par pārkāpumu uzliek naudas sodu amatpersonām no simt četrdesmit līdz četrtūkstoš trīssimt *euro*, bet juridiskajām personām — no tūkstoš četrsimt līdz četrpadsmit tūkstoš *euro*.Atbilstoši Administratīvās atbildības likuma (pieņemts 2018. gada 25. oktobrī, stājas spēkā 2020. gada 1. janvārī) 16. panta ceturtajā daļā noteiktajam maksimālais naudas sods fiziskajām personām ir 400 naudas soda vienību. Ar amatpersonām šajā pantā saprot kuģu kapteiņus vai kuģošanas līdzekļa vadītājus, kuģu īpašniekus, piestātnes uzņēmumu vai terminālu operatorus vai atbildīgās personas. LAPK piemērojamais naudas soda apmērs ir atbilstošs iespējamam kaitējumam. Ievērojot to, ka LAPK 82. pantā lietotais jēdziens “amatpersona” nav interpretējams Administratīvās atbildības likuma izpratnē, saskaņā ar kuru tikai publisko tiesību juridiskās personas amatpersona ir uzskatāma par amatpersonu, likumprojektā nepieciešams precizēt tiesību subjektu. JVAPL paredzētajā 22. pantā ir pamatoti kā tiesību subjektus noteikt fiziskās personas un juridiskās personas, jo tas ļautu katrā atsevišķā gadījumā izvērtēt, kurš tieši bija atbildīgs par normatīvo aktu prasību pārkāpšanu, un atbilstoši piemērot sodus.Piemēram, nebūtu pareizi administratīvo atbildību par šo pārkāpumu paredzēt tikai un vienīgi kuģošanas līdzekļa vadītājam. Starptautiskajā jūrniecības sabiedrībā jau vairākus gadus kā aktuāla problēma tiek apspriesta prakse, kad par jūras piesārņojumu tiek sodīti tikai jūrnieki (kapteiņi, stūrmaņi, mehāniķi u.c.), lai gan patiesais pārkāpuma cēlonis bieži vien ir meklējams nevis uz kuģa, bet gan kuģošanas kompānijā *(“company”*) jeb sabiedrībā krastā. Saskaņā ar *Drošas kuģu ekspluatācijas un piesārņojuma novēršanas vadības starptautisko kodeksu* jeb *ISM kodeksu* (3. punktu) un Eiropas Parlamenta un Padomes 2006. gada 15. februāra regulu Nr. 336/2006 (EK)[[1]](#footnote-2) par Starptautiskā drošības vadības kodeksa[[2]](#footnote-3) īstenošanu Kopienā un Padomes Regulas (EK) Nr. 3051/95atcelšanu, ja tiek konstatēts, ka piesārņojums radies tādēļ, ka kuģošanas sabiedrība nav ievērojusi šo kodeksu (respektīvi, nav nodrošinājusi noteikta jautājuma adekvātu pārvaldību) – jāsoda arī sabiedrība, iespējams, pat vienīgi tā. Jāņem vērā arī tas, ka saskaņā ar ISM kodeksa 1.1.2. apakšpunktu šī atbildīgā sabiedrība var būt ne tikai kuģa īpašnieks, bet arī, piemēram, kuģa pārvaldnieks vai kuģa berbouta fraktētājs, tādēļ arī likumprojektā nebūtu pietiekami atsaukties tikai uz „īpašnieku”. Saskaņā ar ISM kodeksa 1.1.2. apakšpunkta definīciju „sabiedrība” ir kuģa īpašnieks vai jebkura cita organizācija vai persona, piemēram, pārvaldnieks vai bezapkalpes kuģa fraktētājs, kurš no īpašnieka pārņēmis atbildību par kuģa ekspluatāciju un kurš, uzņemoties šādu atbildību, ir piekritis pārņemt visus pienākumus un atbildību, ko tam uzliek Kodekss. Aizliegums piesārņot jūru ar kaitīgām vai bīstamām vielām izriet no starptautiskajiem līgumiem un Latvijas normatīvajiem aktiem.1973. gada Starptautiskā konvencija par piesārņošanas novēršanu no kuģiem, kas grozīta ar tās 1978. gada protokolu (turpmāk – MARPOL konvencija) (ar grozījumiem) ir izstrādāta, lai novērstu jūras vides piesārņojumu, ko izraisījusi kaitīgu vielu vai noteču, kurās ir šādas vielas, noplūde jūrā no kuģiem. Lai sasniegtu šo mērķi, MARPOL ir seši pielikumi, kuros ir iekļauti sīki noteikumi par tādu vielu pārvietošanu uz kuģa un novadīšanu jūrā vai nokļūšanu atmosfērā, kuras pieder sešām galvenajām kaitīgo vielu grupām, proti, I pielikums “Nafta”, II pielikums “Kaitīgās šķidrās vielas, ko pārvadā kā lejamkravas”, III pielikums “Kaitīgās vielas iepakojumā”, IV pielikums “Notekūdeņi”, V pielikums “Atkritumi” un VI pielikums “Gaisa piesārņojums”.Aizliegumu novadīt kaitīgas un bīstamas vielas noteic arī 1992. gada Baltijas jūras reģiona jūras vides aizsardzības konvencija (Helsinku konvencija). Saskaņā ar Helsinku minētās konvencijas 2. panta 8. punktu „bīstama viela" nozīmē jebkuru kaitīgu vielu, kura savas uzbūves īpatnību dēļ ir noturīga, toksiska vai ar tendenci akumulēties dzīvos organismos.Saskaņā ar Ministru kabineta 2002. gada 8. oktobra noteikumu Nr. 455 “Kuģu radīto atkritumu un piesārņoto ūdeņu pieņemšanas kārtība un kuģu radīto atkritumu apsaimniekošanas plānu izstrādes kārtība” 4. punktu Latvijas Republikas jurisdikcijā esošajos ūdeņos un ostu akvatorijās no kuģiem ir aizliegts novadīt piesārņotos ūdeņus, tajā skaitā notekūdeņus.Latvijā prasības sēra saturam kuģu degvielā (tostarp, flotes degvielai un dīzeļdegvielai, flotes gāzeļļai) noteic Ministru kabineta 2006. gada 26. septembra noteikumi Nr. 801 “Noteikumi par sēra satura ierobežošanu atsevišķiem šķidrās degvielas veidiem”, kas izriet no likuma “Par piesārņojumu”.Statistika (VVD informācija):2016. gadā bijuši četri pārkāpuma konstatēšanas gadījumi, bet 2015. gadā – divi gadījumi, kuros par ostas akvatorijas piesārņošanu (ar naftas produktiem vai degvielu vai arī ja kuģis lietojis neatbilstošu degvielu saskaņā ar MARPOL konvencijas VI pielikumu noteiktajā sēra oksīdu emisijas kontroles rajonā (turpmāk – SECA) – Baltijas jūrā (VI pielikuma 14.4. noteikuma prasība par maksimāli pieļaujamo sēra saturu kuģu degvielā)) piemērots LAPK 82. pantā paredzētais naudas sods no 400 līdz 2900 *euro* atkarībā no pārkāpuma bīstamības, piesārņojuma apjoma un kaitīguma videi vai cilvēka veselībai (piemēram, neatbilstošas flotes degvielas lietošana SECA ir nacionālo un starptautisko tiesību normu pārkāpums un tas izraisa nelabvēlīgu ietekmi uz vidi, kā arī zinātniski pierādītu negatīvu ietekmi uz cilvēka veselību). Ar JVAPL paredzēto 21. pantu tiek pārņemts LAPK 117.12 pants – Niršanai jūrā noteikto ierobežojumu un aizliegumu pārkāpšana, kurš stājās spēkā 2016. gada 23. martā. JVAPL 19.1 pants “Niršanai jūrā noteiktie ierobežojumi un aizliegumi” definē niršanai ierobežotas teritorijas (kurās atrodas kuģu vraki vai nogrimuši priekšmeti, kas rada vai var radīt apdraudējumu jūras videi vai kultūrvēsturiskām vērtībām) un niršanai aizliegtas teritorijas (kurās atrodas kuģu vraki vai nogrimuši priekšmeti, kas rada vai var radīt apdraudējumu valsts drošībai vai cilvēka veselībai un dzīvībai). JVAPL 19.1 panta otrā daļa noteic, ka, lai nirtu ierobežotajā teritorijā, fiziskai personai ir nepieciešama NBS Jūras spēku Krasta apsardzes dienesta (turpmāk – Krasta apsardze) atļauja. Savukārt šī panta trešā daļa noteic, ka aizliegtajā teritorijā fiziskai personai nirt ir aizliegts. JVAPL 19.1 panta piektā daļa noteic Krasta apsardzes un Valsts robežsardzes kompetenci veikt attiecībā uz niršanu jūrā noteikto ierobežojumu un aizliegumu ievērošanas uzraudzību un kontroli, kā arī tiesības pieņemt lēmumu par administratīvā pārkāpuma procesa uzsākšanu un tiesības pieprasīt, lai persona nekavējoties pārtrauc niršanu un kuģošanas līdzeklis atstāj ierobežoto vai aizliegto teritoriju, ja tiek konstatēts niršanai jūrā noteikto aizliegumu un ierobežojumu pārkāpums. Ministru kabineta 2016. gada 1. marta noteikumi Nr. 133 „Noteikumi par niršanu jūrā ierobežotās teritorijās“ (turpmāk – MK noteikumi Nr. 133) noteic nosacījumus niršanas atļaujas izsniegšanai, kārtību, kādā izsniedz, atsaka izsniegt un anulē atļauju, kā arī izsniegto atļauju izmantošanas nosacījumus un izsniegto atļauju reģistra uzturēšanas kārtību. Krasta apsardze informācijas sistēmā izveido atļauju reģistru. Saskaņā ar MK noteikumu Nr. 133 12. punktu var noteikt papildu nosacījumus konkrētās atļaujas izmantošanai, kas saistīti ar ierobežojumiem sakarā ar NBS normatīvajos aktos noteikto uzdevumu izpildi jūrā; ierobežojumiem no kuģošanas drošības viedokļa. Papildu nosacījumus ir iespējams ierakstīt atļaujā (MK noteikumu Nr. 133 2. pielikums).MK noteikumu Nr. 133 14. punkts noteic: “Krasta apsardze var anulēt izsniegto atļauju, ja tiek konstatēts, ka persona pārkāpj izsniegtās atļaujas izmantošanas nosacījumus”.Likumprojekta izstrādes stadijā ir saņemts Aizsardzības ministrijas viedoklis, kur norādīts, ka, ja persona, kurai izsniegta niršanas atļauja, neievēros MK noteikumu Nr. 133 nosacījumus, tas nenozīmēs, ka šai personai nav niršanas atļaujas nirt konkrētajā laikā konkrētajā teritorijā. Tas nozīmē, ka personu var saukt pie administratīvās atbildības gan tajos gadījumos, ja tā nirst bez atļaujas, gan arī gadījumos, kad tai ir izsniegta atļauja niršanai, bet tā pārkāpj atļaujā noteiktos nosacījumus, piemēram, niršanas mērķi – atļaujā kā mērķis norādīts zemūdens medības, bet reāli persona izceļ dažādas vraku daļas. Līdz ar to šādos gadījumos atļaujā minēto nosacījumu neievērošana nav uzskatāma par niršanu bez atļaujas. Tomēr, ievērojot to, ka jau pašreiz MK noteikumi Nr. 133 nosaka rīcību atļaujas nosacījumu pārkāpšanas gadījumā, proti, rīcības brīvību atļauju anulēt, ja tiek pārkāpti atļaujas nosacījumi, dekodifikācijas rezultātā pašlaik LAPK paredzētais nosacījums par izsniegtās atļaujas nosacījumu neievērošanu būtu svītrojams un risināms pašas atļaujas ievērošanas kontroles ietvaros. Administratīvos jautājumus, kas izriet no izsniegtas atļaujas veikt kādu darbību ar atļaujā noteiktiem nosacījumiem, jārisina šīs atļaujas uzraudzības ietvaros, ar brīdinājumiem, piespiedu naudu vai būtiskos gadījumos atļaujas anulēšanu. Tādā veidā tiek panākts, ka tieši atļaujas uzraudzības process iegūst primāro lomu, izejot no iestāžu kompetences kontrolēt atļaujas nosacījumus. Tādējādi JVAPL, līdzīgi kā pašlaik LAPK, jānosaka administratīvā atbildība par niršanu ierobežotajā teritorijā bez atļaujas, bet nebūtu jānosaka administratīvo sodu par atļaujas nosacījumu pārkāpšanu, ņemot vērā, ka nevar paredzēt administratīvos sodus par administratīvā akta labprātīgu neizpildīšanu. Administratīvā procesa likuma astotajā sadaļā ir noteikta administratīvā akta izpildes kārtība, tai skaitā piespiedu izpildes kārtība. Līdz ar to gan šajā administratīvajā procesā izdotais administratīvais akts, gan tā izpildē veiktās faktiskās darbības ir pakļautas administratīvo tiesu kontrolei un veido vienu saturiski un loģiski vienotu procesu. Savukārt, ja brīdī, kad administratīvais akts netiek labprātīgi izpildīts, tiek uzsākts administratīvo pārkāpumu process, līdz ar to var rasties situācijas, ka par vieniem un tiem pašiem faktiskajiem apstākļiem ir uzsākti divi dažādi procesi, kas pakļauti dažādu tiesu jurisdikcijai.LAPK 117.12 pants noteic, kapar niršanu bez atļaujas vai pārkāpjot tās izmantošanas nosacījumus tādā jūras teritorijā, kura noteikta par niršanai ierobežotu teritoriju – izsaka brīdinājumu vai uzliek naudas sodu līdz trīssimt piecdesmit *euro*. Savukārt par niršanu tādā jūras teritorijā, kura noteikta par niršanai aizliegtu teritoriju, uzliek naudas sodu no četrdesmit pieciem līdz septiņsimt *euro.*Ministrija uzskata, ka šobrīd noteiktie un piemērojamie naudas sodu apmēri ir adekvāti, tāpēc likumprojekta 21. pantā tie tiek saglabāti tādā pašā apmērā, izsakot tos attiecīgajās naudas soda vienībās. Statistika. Saskaņā ar Aizsardzības ministrijas sniegto informāciju līdz 2017. gada 31. oktobrim ir izsniegta viena atļauja niršanai jūrā ierobežotās teritorijās un nav konstatēts neviens pārkāpums, kas saistīts ar niršanu jūrā ierobežotās teritorijās. Saskaņā ar 2018. gada pārskatu par NBS pasākumiem un darbībām civilajā aizsardzībā NBS Jūras spēki ir izsnieguši 11 atļaujas niršanai jūrā ierobežotās teritorijās.  2018. gadā nav konstatēts neviens pārkāpums, kas saistīts ar niršanu jūrā ierobežotās teritorijās. Visos minētajos LAPK pantos uzskaitītie pārkāpumi ir uzskatāmi par bīstamiem, jo rada vai var radīt vides piesārņojumu, un sabiedrības intereses aizskarošiem, tāpēc nepieciešams saglabāt LAPK esošos administratīvos sodus par tiem. Minētos pārkāpumus nav iespējams novērst, piemērojot Administratīvā procesa likumā esošos tiesiskos līdzekļus tāpēc, ka ir radīts būtisks kaitējums videi un sabiedrības interesēm.Ar JVAPL paredzēto 23. pantu „Kompetence administratīvo pārkāpumu procesā”tiek noteiktas par administratīvo pārkāpumu procesa veikšanu kompetentās institūcijas – VVD, Valsts robežsardze, Krasta apsardze, ievērojot normatīvajos aktos noteikto minēto institūciju kompetenci. JVAPL 19.1 panta piektā daļa noteic, ka niršanai jūrā noteikto ierobežojumu un aizliegumu ievērošanu uzrauga un kontrolē Krasta apsardze sadarbībā ar Valsts robežsardzi. Krasta apsardzei vai Valsts robežsardzes amatpersonām, veicot attiecībā uz niršanu jūrā noteikto ierobežojumu un aizliegumu ievērošanas uzraudzību un kontroli, ir tiesības pieņemt lēmumu par administratīvā pārkāpuma procesa uzsākšanu, kā arī pieprasīt, lai persona nekavējoties pārtrauc niršanu un kuģošanas līdzeklis atstāj ierobežoto vai aizliegto teritoriju, ja tās konstatē niršanai jūrā noteikto aizliegumu un ierobežojumu pārkāpumu. Minēto kontroles funkciju varēs nodrošināt, izmantojot NBS kuģošanas līdzekļus jūras akvatorijas kontroles, aizsardzības un neaizskaramības nodrošināšanas uzdevumu izpildes laikā, kā arī izmantojot Valsts robežsardzes kuģošanas līdzekļus robežuzraudzības uzdevumu izpildes laikā. Tādējādi likumprojektā kompetence par administratīvā pārkāpuma procesa uzsākšanu jānoteic gan Krasta apsardzei, gan arī Valsts robežsardzei. Valsts robežsardzes un Krasta apsardzes kompetenci izskatīt LAPK 117.12 pantā paredzēto administratīvo pārkāpumu lietas šobrīd noteic attiecīgi LAPK 226.1 pants un 226.2 pants. Informatīvā ziņojuma 2. pielikumā Ministrijai ir uzdots veikt administratīvo pārkāpumu kodifikāciju arī attiecībā uz LAPK 82.1panta„Mākslīgo salu radīšanas, ierīču vai būvju ierīkošanas noteikumu pārkāpšana” pārņemšanu. LAPK 82.1 pants attiecas uz JVAPL 19. panta otrās daļas 4. punktā un ceturtajā daļā minēto būvju jūrā ierīkošanu un ekspluatāciju. JVAPL 19. panta astotā daļa noteic, ka šā panta otrās daļas 4. un 6. punktā minēto būvju būvniecības kontroli veic atbilstoši normatīvajiem aktiem par būvniecību. Saskaņā ar JVAPL 19. panta ceturto daļu un Būvniecības likuma 5. panta pirmās daļas 2. punktu un otrās daļas 9. punktu ir izdoti Ministru kabineta 2014. gada 14. oktobra noteikumi Nr. 631 „Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi” (turpmāk - noteikumi Nr. 631). Saskaņā ar noteikumu Nr. 631 3. punktu Ekonomikas ministrija (turpmāk – EM) ir atbildīgā institūcija par būvju jūrā būvniecības kontroli un tiesiskumu, pildot būvvaldes funkcijas, bet Būvniecības likuma 6.1 panta pirmās daļas 1. punktā noteiktajos gadījumos – Būvniecības valsts kontroles birojs. Līdz ar to LAPK 82.1 panta pārņemšana nozaru administratīvo pārkāpumu kodifikācijas ieviešanas sistēmas ietvaros pēc būtības ir uzskatāma par EM, kā par būvniecības nozari atbildīgās iestādes, kompetenci. Vides aizsardzības institūciju kompetencē neietilpst mākslīgo salu radīšanas, ierīču vai būvju ierīkošanas vai likvidācijas noteikumu ievērošanas uzraudzības un pārkāpumu kontrole, kā arī būvju jūrā nodrošināšanas ar brīdinājuma līdzekļiem vai to uzturēšanas uzraudzība un pārkāpumu kontrole. Saskaņā ar LAPK 231. pantu vides aizsardzības valsts iestādes izskata lietas par administratīvajiem pārkāpumiem, kuri citu starpā paredzēti šā kodeksa 80.2 – 88.9 pantā.Kā norādījusi EM savā 2017. gada 27. decembra atzinumā par valsts sekretāru sanāksmē izsludināto likumprojektu (VSS-1266), EM veiks administratīvo pārkāpumu kodifikāciju būvniecības jomā, nosakot administratīvo atbildību Būvniecības likumā, tai skaitā arī būvēm noteikumu Nr. 631 izpratnē.Informatīvā ziņojuma 2. pielikumā Ministrijai ir uzdots veikt administratīvo pārkāpumu kodifikāciju arī attiecībā uz LAPK 82.2 pantu „Neziņošana par Baltijas jūras un iekšējo jūras ūdeņu piesārņošanu”.Jūrlietu pārvaldes un jūras drošības likuma (turpmāk – JPJDL) 52. panta “Ziņojumi par piesārņojumu” pirmā daļa noteic, ka ikvienas personas pienākums ir ziņot Krasta apsardzei vai tuvākās ostas kapteinim par katru gadījumu, kas saistīts ar naftas, bīstamo vai citu kaitīgo vielu noplūdi vai iespējamo noplūdi Latvijas ūdeņos no kuģa, jūrā nostiprinātām iekārtām, ostas termināla vai kāda cita objekta. Krasta apsardze vai ostas kapteinis par to ziņo VVD. Saskaņā ar VVD sniegto informāciju pēdējos gados ir bijis tikai viens gadījums, kad piemēroja 82.2 pantu.Atbildot uz Ministrijas 2017. gada 6. oktobra vēstuli, kurā, ievērojot LAPK pastāvīgās darba grupas 2017. gada 21. septembra sēdē izteikto ieteikumu, Satiksmes ministrija tika aicināta apsvērt LAPK 82.2 panta pārņemšanu ar attiecīgu grozījumu JPJDL, Satiksmes ministrija 2017. gada 6. novembra vēstulē informēja Ministriju, ka piekrīt pārņemt LAPK 82.2 pantu JPJDL tiktāl, ciktāl tas atbilst JPJDL 52. panta “Ziņojumi par piesārņojumu” pirmajā daļā noteiktajam pienākumam. Starpministriju (starpinstitūciju) saskaņošanas sanāksmē par likumprojektu 2018. gada 19. februārī tika panākta vienošanās, ka LAPK 82.2 pantu pārņems Satiksmes ministrija ar grozījumu JPJDL administratīvo pārkāpumu kodifikācijas ietvaros.Saskaņā ar JVAPL 19. panta pirmo daļu publiska persona un privātpersona (turpmāk – jūras izmantotājs) jūru izmanto atbilstoši attiecīgo darbības veidu regulējošiem normatīvajiem aktiem un šim likumam, ievērojot tā mērķus, vides aizsardzības principus, sabiedrības intereses, kā arī jūras telpisko plānojumu. JVAPL 19. panta otrā daļa noteic darbības jūrā, kurām atbilstoši attiecīgajiem normatīvajiem aktiem (par zemes dzīlēm, zvejniecību, būvniecību, ūdens apsaimniekošanu, Latvijas ūdeņu izmantošanas kārtību) ir nepieciešama atļauja vai licence. JVAPL 19. panta septītā daļa noteic, ka nekāda šā panta otrajā daļā minētā darbība jūrā nav pieļaujama, ja jūras izmantotājs vai tā pilnvarota persona to veic bez Latvijas kompetentās iestādes izsniegtās atļaujas vai licences, un šī darbība nekavējoties pārtraucama, ja jūras izmantotājs vai tā pilnvarota persona neievēro atļaujas vai licences nosacījumus. Savukārt JVAPL 20. panta ceturtā daļa noteic, ka jūras izmantotāju sauc pie atbildības normatīvajos aktos noteiktajā kārtībā, tai skaitā, JVAPL 19. panta otrajā daļā minēto darbības veidu regulējošajos normatīvajos aktos noteiktajā kārtībā. Ar likumprojekta 2.pantu tiek izslēgta JVAPL 20. panta ceturtā daļa, ņemot vērā to, ka tajā ietvertā norma ir deklaratīva un tai nav juridiskās slodzes. Vienlaikus ar likumprojektu tiek precizēta terminoloģija atbilstoši JVAPL un citiem spēkā esošajiem normatīvajiem aktiem. Piemēram, JVAPL 19.1 panta piektajā daļā vārds “lietvedība” tiek aizstāts ar vārdu “process”, ievērojot to, ka Administratīvās atbildības likumā šāds termins vairs netiek lietots.No Administratīvo sodu sistēmas attīstības koncepcijas (apstiprināta ar Ministru kabineta 2013. gada 4. februāra rīkojumu Nr. 38 “Par Administratīvo sodu sistēmas attīstības koncepciju”) secināms, ka viens no jaunās sistēmas mērķiem ir administratīvo sodu par konkrēta pienākuma nepildīšanu noteikt tikai tajā likumā, no kura izriet attiecīgais pienākums. Likumprojekta izstrādes gaitā tika konstatētas nelielas nepilnības tiesiskajā regulējumā vides aizsardzības jomā kopumā. Tādējādi nākotnē būtu nepieciešams ministrijām un kompetentajām institūcijām izvērtēt šo regulējumu un izskatīt nepieciešamību precizēt attiecīgos tiesību aktus. |
| 3. | Projekta izstrādē iesaistītās institūcijas un publiskas personas kapitālsabiedrības | VVD, Krasta apsardze, Aizsardzības ministrija.Likumprojekta izstrādes stadijā Ministrija saņēma: 1) Aizsardzības ministrijas 2017. gada 1.novembra vēstuli Nr. MV-N/3032, kurā pausts viedoklis par LAPK 117.12 panta normu pārņemšanu;2) Satiksmes ministrijas 2017. gada 6. novembra vēstuli Nr. 08-01/3415, kurā pausts viedoklis par LAPK 82.2 panta normu pārņemšanu. |
| 4. | Cita informācija | Likumprojekts ir izskatīts un atbalstīts LAPK pastāvīgās darba grupas 2017. gada 21. septembra sēdē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | 1. Kuģu, kas atrodas Latvijas jurisdikcijas ūdeņos, īpašnieki.2. Kuģošanas līdzekļu vadītāji, kuģu apkalpe (jūrnieki). 3. Jūrā nostiprinātu iekārtu operatori, terminālu operatori vai atbildīgās personas, fiziskās personas, juridiskās personas.3. Valsts vides dienestā nodarbinātie, kurus skar projektā paredzētais regulējums. |
| 2. | Tiesiskā regulējuma ietekme uz tautsaimniecību un administratīvo slogu | Ar likumprojektu netiek mainīts mērķgrupu un institūciju administratīvais slogs. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Nav iespējams novērtēt. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu 2017. gada 16. novembrī publicēts Ministrijas tīmekļvietnē. Līdz ar to sabiedrības pārstāvjiem tika dota iespēja rakstiski sniegt viedokli par likumprojektu tā izstrādes stadijā.Likumprojekta aktualizētā redakcija 2019. gada 5. augustā publicēta Ministrijas tīmekļvietnē. |
| 2. | Sabiedrības līdzdalība projekta izstrādē  | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 13. punktu par likumprojekta izstrādi tika informēti sabiedrības pārstāvji, Ministrijas tīmekļvietnē ievietojot paziņojumu par līdzdalības iespējām tiesību akta izstrādes procesā.  |
| 3. | Sabiedrības līdzdalības rezultāti  | Atsauksmes, iebildumi vai priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Likumprojekta izpildi nodrošinās VVD, Valsts robežsardze, Krasta apsardze. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar likumprojektu netiek paredzēta jaunu institūciju izveide, esošo institūciju reorganizācija vai likvidācija.  |
| 3. | Cita informācija | Nav. |

Vides aizsardzības un

reģionālās attīstības ministrs J. Pūce

Zasa, 67026910

baiba.zasa@varam.gov.lv

1. Regulas Nr. 336/2006 5.pants noteic, ka “Kuģiem, kas minēti 3. panta 1. punktā, un tos pārvaldošajām sabiedrībām ir jāatbilst visām ISM kodeksa A daļā ietvertajām prasībām”. [↑](#footnote-ref-2)
2. ISM kodekss pieejams regulas I pielikumā: <http://eur-lex.europa.eu/legal-content/LV/TXT/?uri=CELEX%3A32006R0336>. [↑](#footnote-ref-3)